open-index/open-wikipedia-markdown huggingface dataset:
Arista Records

**Arista Records** é un selo discográfico estadounidense propiedade de Sony Music, unha subsidiaria de Sony Corporation of America, a división norteamericana do conglomerado xaponés Sony. A discográfica anteriormente pertencía ao grupo Bertelsmann Music Group. Arista foi fundada no ano 1974 por Clive Davis, que traballara antes para Columbia Records. Ata a súa desaparición en 2011 foi unha gran distribuidora e promotora de álbums nos Estados Unidos e no Reino Unido.

No mes de xullo de 2018 Sony resucitou Arista Records con David Massey como presidente. Xunto con Columbia, RCA e Epic, Arista é un dos catro selos principais de Sony.

## Notas 
## Véxase tamén 
### Ligazóns externas 
* Páxina do selo
Mahiro Maeda

**Mahiro Maeda** (前田 真宏 *Maeda Mahiro*) é un director de anime, deseñador de personaxes e animador xaponés. Helen McCarthy en *500 Essential Anime Movies* descríbeo como "un dos visualizadores máis imaxinativos do anime". Tamén traballou no deseño e a arte de *Mad Max: Fury Road* (2015), o cal gañou seis Premios Óscar.

## Traxectoria 
Foi un dos principais contribuidores do estudio de anime GONZO durante moitos anos, sendo o director de *Blue Submarine No. 6*, *Final Fantasy: Unlimited* e *Gankutsuou: The Count of Monte Cristo*.

Foi o creador dos deseños de dous dos  "Anxos" de *Neon Genesis Evangelion*. Tamén colaborou na produción e o deseño mecánico de series como , *The Vision of Escaflowne* e *Last Exile*. Foi o deseñador dos invasores en *Gate Keepers 21*.

## Notas
Skin Graft Records

**Skin Graft Records** (oficialmente escrito como **SKiN GRAFT Records**) é un selo discográfico independente especializado en no wave e noise rock, baseado orixinalmente en Chicago, Illinois. O selo é en gran parte responsable de procrear o xénero "now wave", unha versión actualizada do movemento no wave de finais dos 70 e principios dos 80.

## Historia 
No ano 1986, SKiN GRAFT foi creada por Mark Fischer e Rob Syers como unha editorial a pequena escala de cómics bizarros e fanzines. Entre os seus cómics estaban *The Kidz* e *Cynicalmanson*.

O primeiro disco do selo foi editado a finais do ano 1991. O fundador Mark Fischer dixo do selo no 2000, "Skin Graft é unha compañía de cómics que saca discos". A mascota da discográfica é 'Hot Satan" un sinxelo diaño de debuxos animados, normalmente amosando cornos heavy.

Entre os artistas que gravaron co selo atópanse Dazzling Killmen, Koenjihyakkei, Brise-Glace (con Jim O'Rourke), Cheer-Accident, The Strangulated Beatoffs, Zeek Sheck, The Chinese Stars, The Flying Luttenbachers, Lake of Dracula, Gorge Trio, Colossamite, Shorty, U.S. Maple, ZZZZZ, Made In Mexico, Melt-Banana, Quintron, Flossie and the Unicorns, Yona-Kit, You Fantastic!, Ruins, Space Streakings, Zeni Geva, AIDS Wolf, Mount Shasta, Arab on Radar, Yowie, Athletic Automaton e PRE.

Mantendo as orixes do selo, moitos lanzamentos musicais de SKiN GRAFT (particularmente 7" e LPs) inclúen mini cómics como insertos. O selo tamén usou empaquetados pouco convencionais nalgúns dos seus lanzamentos. As primeiras copias en vinilo do disco de estrea de U.S. Maple foron empaquetadas en follas metálicas, e o EP sen título de 1988 de Colossamite viña con *frisbees* de 5 polgadas de varias cores.

Dende 1994 ata 1998, e en 2002, SKiN GRAFT comisionou os festivais OOPS(!) Fests, contando con moitas das súas bandas, xunto con espectáculos paralelos e varios estilos de arte improvisado.

## Artistas 
* AIDS Wolf
* Arab on Radar
* Athletic Automaton
* AIDS Wolf versus Athletic Automaton
* Big'n 
* Brise-Glace
* Cellular Chaos
* Cheer-Accident
* Child Abuse
* The Chinese Stars
* Chrome Jackson
* Colossamite
* Dazzling Killmen
* Denison Kimball Trio
* Doomsday Student
* Flossie and the Unicorns
* The Flying Luttenbachers
* Fruitcake
* Gay Beast
* Gorge Trio
* Holy Smokes
* Koenjihyakkei
* Korekyojinn
* Lake of Dracula
* Lovely Little Girls
* Made In Mexico
* Mama Tick
* Melt-Banana
* Mount Shasta
* My Name Is Rar-Rar
* Pre
* Point Line Plane
* Quintron
* Q Electronics
* Ruins
* Ruins Alone
* Sax Ruins
* Satanized
* Shakuhachi Surprise
* Shorty
* Skryptor
* Space Streakings
* Strangulated Beatoffs
* UFO Or Die
* U.S. Maple
* Yona-Kit
* You Fantastic!
* Xaddax
* Yowie
* Zeek Sheck
* Zeni Geva

## Notas 
## Véxase tamén 
### Ligazóns externas 
* Páxina do selo
Anne Sullivan

**Johanna Mansfield Sullivan Macy**, nada en Feeding Hills (Massachusetts) o 14 de abril de 1866 e finada en Forest Hills, Nova York, o 20 de outubro de 1936, coñecida como **Anne Sullivan**, foi unha mestra estadounidense, célebre por ser a instrutora e acompañante de Helen Keller.

Aos cinco anos, Sullivan contraeu tracoma, enfermidade da vista, que a deixou semicega e sen habilidades para ler ou escribir. Recibiu educación como estudante na Escola Perkins para cegos, onde se graduou, e converteuse en mestra de Keller aos vinte anos. Os seus pais eran Thomas Sullivan e Alice Cloesy, que chegaran aos Estados Unidos dende Irlanda, como consecuencia da gran fame irlandesa. O seu pai abandonou os nenos dous anos despois por medo a non ser quen de crialos el só.

Anne comezou a estudar na escola Perkins para cegos o 7 de outubro de 1880. con setenta anos en Forest Hills, Nova York, con Keller agarrando a súa man. Sullivan foi incinerada e as súas cinzas foron enterradas nun memorial na Catedral Nacional de Washington. Foi a primeira muller recoñecida deste xeito polos seus méritos. Cando Keller morreu en 1968 as súas cinzas foron colocadas xunto as de Sullivan.

## Vida persoal 
O 3 de maio de 1905, Sullivan casou co instrutor da Universidade Harvard e crítico literario John Albert Macy (1877–1932), que axudara a Keller coas súas publicacións. El mudouse con elas e viviron xuntos. Porén, cos anos o matrimonio comezou a desintegrarse. Separáronse en 1914, aínda que no censo de 1920, Macy aparece como inquilino delas. Nunca se divorciaron oficialmente e segundo pasaron os anos, parece que el foi desaparecendo da súa vida. Sullivan nunca volveu casar.

## Notas 
## Véxase tamén 
### Bibliografía 
* 
*McGinnity, B. L., J. Seymour-Ford, e K. J. Andries. "Anne Sullivan". Perkins School for the Blind. 14 de febreiro de 2014. Consultado o 14 de febreiro de 2014. http://www.perkins.org/vision-loss/helen-keller/sullivan.html.
* 
* Nielsen, Kim E. *Beyond the Miracle Worker: the Remarkable Life of Anne Sullivan Macy and Her Extraordinary Friendship with Helen Keller*. Beacon Press, 2010.

### Ligazóns externas 
* Anne Sullivan Macy: Miracle Worker, a multimedia museum from the American Foundation for the Blind
* Anne Sullivan biography
* Anne Sullivan Macy: Recommended Reading
* Chronology of Anne Sullivan's Life
* Anne Sullivan Biography
Chamaeleo africanus

***Chamaeleo africanus***, coñecido vulgarmente como **camaleón africano**, é unha especie de réptil da orde dos escamosos, suborde dos lacertilios, infraorde dos iguanios, familia dos camaleónidos e subfamilia dos camaleoninos.

Xunto co camaleón común, *Chamaeleo chamaeleon*, é unha das dúas únicas especies existentes de camaleónidos cunha área de dispersión que se estende a Europa.

## Taxonomía 
### Sinónimos 
A especie coñeceuse tamén, entre outros, polos sinónimos seguintes: 
* *Chamaeleo candidus* Laurenti, 1768
* *Chamaeleo mexicanus* Laurenti, 1768
* *Chamaeleo aegyptius* Bonnaterre, 1789
* *Chamaeleo calcaratus* Merrem, 1820
* *Chamaeleon basiliscus* Cope, 1868

## Notas
Fat Possum Records

**Fat Possum Records** é un selo discográfico independente estadounidense baseado en Water Valley e Oxford, Mississippi. Nun principio Fat Possum centrouse case na totalidade en gravar a artistas de blues de Mississippi descoñecidos (normalmente de Oxford ou Holly Springs, Mississippi). Recentemente Fat Possum asinou contratos con artistas de rock máis novos. Fat Possum tamén distribúe o catálogo de Hi Records.

## Artistas 
*2:54
*A. A. Bondy
*Adam Green
*Adam Torres
*Al Green
*American Wrestlers
*Band of Horses
*Bash & Pop
*Bass Drum of Death
*The Black Keys
*Dinosaur Jr.
*Heavy Trash
*Iggy and the Stooges
*Jaguar Love
*Jay Reatard
*John Lee Hooker
*Lost Sounds
*Melody’s Echo Chamber
*Modest Mouse
*Royal Trux
*Spiritualized
*T. Rex
*Unknown Mortal Orchestra
*The Walkmen
*Wavves
*Yuck

## Notas 
## Véxase tamén 
### Ligazóns externas 
* Páxina do selo
Portela da Canda

miniatura|A estrada nacional N-525 preto da portela da Canda no inverno de 2018.
**A Canda** é unha portela entre a serra Segundeira, ao norte, e a serra de Marabón, ao sur, que comunica As Frieiras, na provincia de Ourense con Seabra, na provincia de Zamora. Está situada a unha altitude de 1.259 m. O camiño que salva este alto é unha pasaxe usada de vello na comunicación entre Galicia e a Meseta.

Neste punto consérvase un pequeno treito da primitiva estrada ZA-106, que foi substituída pola nacional N-525 cando, en 1975, se abriu a variante entre Padornelo e A Canda, que pasou a acurtar o traxecto de 21 a 11,5 km. Dende 2003, a inauguración do tramo entre Ourense e Benavente da autovía A-52 evita a subida ao porto grazas a un túnel de 450 m que fura o contraforte máis meridional do Pico de Aguallal (da serra Segundeira), a uns poucos centos de metros da portela da Canda.

## Toponimia 
O fitónimo galego A Canda refírese a unha póla de árbore usada para alumear, a partir do latín .

## Notas
Immersion

***Immersion*** é o quinto álbum de estudio da cantante galega Guadi Galego. Saíu á venda o 25 de outubro de 2019 baixo o selo de Altafonte Music. Foi editado en CD, vinilo e formato dixital.

*Immersion* é un traballo de revisión de once temas de tres dos seus discos anteriores en solitario, máis un inédito, cantados en sete linguas peninsulares diferentes: galego, castelán, asturiano, éuscaro, catalán, portugués e aranés. Xa o vídeo da versión orixinal en galego de *Recoñecéndome* incluíra a lingua de sinais española 

## Lista de cancións 
## Galardóns 
En novembro de 2019, o disco foi galardoado co Premio á Promoción da Realidade Plurilingüe do Estado, un recoñecemento concedido polos territorios de España con lingua propia.

## Notas 
## Véxase tamén 
### Ligazóns externas 
* Datos do álbum en itunes.apple.com
Scincomorpha

[miniatura|240px|*[Cordylus cordylus*.]]
[miniatura|240px|Lagarto arnal (*[Timon lepidus*).]]
[miniatura|240px|Lagarta galega (*[Podarcis bocagei*).]]
[miniatura|240px|*[Xantusia henshawi*.]]
A dos **escincomorfos** (***Scincomorpha***) é unha infraorde de réptiles da orde dos escamosos e suborde dos lacertilios.

## Taxonomía 
### Descrición 
A infraorde foi descrita en 1923 polo paleontólogo e zoólogo estadounidense, especializado en herpetoloxía, Charles Lewis Camp, en "Classification of the lizards". *Bulletin of the American Museum of Natural History* **48**: 289-481. 

### Etimoloxía 
O nome científico *Scincomorpha* está formado sobre a base do nome do seu xénero tipo, *Scincus*, coa adición do sufixo do latín científico *-morpha*, feminino singular e neutro plural de *-morphus* "-morfo", derivado do grego antigo μορφή *morphē*, "forma", "figura", especialmente do corpo, "aspecto", "aparencia". Lieralmente, "os parecidos aos escincos". 

### Sinónimos 
Ademais de polo nome actualmente válido, a infrorde coñeceuse tamén polos sinónimos:

* *Scinciformata*.
* *Leptoglosa*.

### Clasificación 
Na infraorde recoñécenese xeralmente as sete familias seguintes:
* *Cordylidae* Mertens, 1937
* *Gerrhosauridae* Fitzinger, 1843
* *Gymnophthalmidae* Merrem, 1820
* *Lacertidae* Gray, 1825
* *Scincidae* Gray, 1825
* *Teiidae* Gray, 1827
* *Xantusiidae* Baird, 1858

Porén, segundo Stephen Blair Hedges (2014), só comprendería:
* *Cordylidae*
* *Gerrhosauridae* 
* *Lacertidae*
* *Scincidae*
* *Xantusiidae* 

## Características 
As principais características dos scincomorfos son:
*Son animais escamosos, con dentición pleurodóntica, cos parietais funsionados e lingua simple, coa cabeza non delimitada claramente do resto do corpo, que é delgado e con frecuente tendencia á redución das extremidades.
*As súas especies viven en todo o mundo, sobre todo nas rexións trópicais e subtropicais, principalmente no solo e, a miúdo, en zonas áridas.
*Só unhas poucas poden trepar e vivir nas árbores.
*Algunhas teñen unha aparencia semellante á das serpentes, por teren as extremidades moi reducidas.
*Todos os escincomorfos teñen a lingua cuberta por escamas planas superpostas.

## Rexistro fósil 
Apareceron por primeira vez no rexistro fósil hai uns 170 millóns de anos, durante o Xurásico.

## Filoxenia 
Estudos de bioloxía molecular discuten a monofilia dos escincomorfos, e conforman o novo taxon dos *Scinciformata*, que corresponde á superfamilia anterior dos *Scincoidea*, deixando fóra aos lacértidos.

O seguinte cladograma nostra as relacións filoxenéticas das familias dos *Scincoidea*: 

## Notas 
## Véxase tamén 
### Bibliografía 
* Sánchez-Martínez, Paola María; Martha Patricia Ramírez-Pinilla & Daniel Rafael Miranda-Esquivel (2007): "Comparative histology of the vaginal–cloacal region in Squamata and its phylogenetic implications". *Acta Zoologica (Stockholm)* **88**: 289–307.
* Vidal, N. & Hedges, S. B. (2009): "The molecular evolutionary tree of lizards, snakes, and amphisbaenians". *Comptes Rendus Biologies* **332**: 129–139.

### Outros artigos 
* Escamosos
* Lacertilios

### Ligazóns externas 
* Scinciformata no NCBI.
Jaime Manzur Londoño

**Jaime Manzur Londoño**, nado en Guinea Ecuatorial no ano 1937 e finado en Bogotá o 10 de novembro de 2019, foi un director de teatro, actor e monicrequista colombiano cunha traxectoria de preto de 60 anos.

## Traxectoria 
Manzur naceu en Guinea Ecuatorial en 1937 pero viviu dende cativo na cidade de Armenia, no departamento do Quindío, Colombia.Comezou a interesarse polo folclore e o teatro na cidade de Medellín, logo de inscribirse no Ballet Nacional desa cidade. Inicialmente traballou como bailarín, mais co paso do tempo empezou a salientar noutras artes como a dirección escénica, a pintura, a actuación e a elaboración de monicreques, chegando a crear arredor de 700 deles ó longo da súa traxectoria artística.

Durante a súa carreira como director de teatro e actor, estivo ligado directamente a varias agrupacións folclóricas e teatrais como o Ballet Clásico de Armenia, a Compañía de Monicreques Jaime Manzur, o Ballet Clásico de Medellín, a Fundación Amigos da arte, a Agrupación Lírica de Armenia e a Fundación Jaime Manzur, coa que dende 1980 presentou unha diversidade de obras até os seus derradeiros anos de carreira. A súa fundación atopábase presentando a obra *La Leyenda del Beso*.

## Notas
Earthquake Bird

***Earthquake Bird*** é un filme estadounidense de 2019 escrito e dirixido por Wash Westmoreland. Baséase na novela homónima de Susanna Jones. Está protagonizada de Alicia Vikander, Riley Keough, Naoki Kobayashi e Jack Huston.

Estreouse internacionalmente no Festival de Cinema de Londres o 10 de outubro de 2019. Estreouse nos cinemas o 1 de novembro de 2019, antes da estrea dixital o 15 de novembro de 2019 a través de Netflix.

## Personaxes 
*Alicia Vikander como Lucy Fly
*Riley Keough como Lily Bridges
*Naoki Kobayashi como Teiji
*Jack Huston como Bob
*Kiki Sukezane como Natsuko
*Ken Yamamura como Oguchi
*Akiko Iwase como Ms. Kato

## Véxase tamén 
### Ligazóns externas 
* 
* Páxina oficial
Víctor Moldes Carro

**Víctor Moldes Carro**, nado en Campañó (Pontevedra) en 1886 e finado en Monte Porreiro o 17 de abril de 1937, foi un comerciante e político galego.

## Traxectoria 
Veciño de Casaldarado (Lérez), era propietario dunha tenda de ultramarinos. Membro da Sociedade de agricultores de Lérez, foi vogal da Federación Agraria Comarcal en 1920. Nomeado presidente da federación, durante o seu mandato tivo lugar en Pontevedra un Congreso Agrario os días 25 e 26 de maio de 1935. Tamén foi presidente da patronal do gremio de ultramarinos. Participou na campaña electoral das eleccións de febreiro de 1936 dando mitins da Fronte Popular.

Logo do golpe de Estado do 18 de xullo de 1936 estivo fuxido polos arredores de Pontevedra. Despois foi fuxindo a Padrón e volveu por Vilanoviña, onde estivo varios días, regresando a Lérez onde a súa muller lle levou a nova de que o sacerdote Leandro del Río Carnota prometera que se se entregaba e lle daba cartos á Garda Cívica salvaría a vida. Presentouse no mosteiro de Lérez e foi detido o 12 de setembro. Ingresou na prisión provisional da Escola Normal de Pontevedra. Xulgado polo delito de rebelión en consello de guerra con Manuel Buján, José Acuña, Claudio Magdalena, Albino Sánchez e Constantino Gómez o 16 e 17 de febreiro de 1937, foi condenado a morte. Foi executado as sete da mañá do 17 de abril, no km 1 da Avenida do Uruguai. Tamén lle foron incautados os seus bens.
## Vida persoal 
Casou con Elisa Ruibal Cons, e foi pai de Victoriano, Manolo, Ramiro, Pepe e Chicha Moldes Ruibal.
## Notas 
## Véxase tamén 
### Bibliografía 
* Víctor Moldes Carro (I)
* Víctor Moldes Carro (II)
Odón I de Tolosa

**Odón I de Tolosa** (Eudes na súa forma en francés), nado c. 875 e finado en 919, foi conde de Tolosa e de Rouergue (886 - 919), marqués de Gotia e conde de Albi *ius uxoris*, é dicir, o da súa muller (860 - 919). 
## Traxectoria 
Fillo de Ramón I de Tolosa e Berta do Maine. Á morte de Bernardo Plantapilosa no 886, recibiu os condados de Tolosa, Nîmes, Quercy e Roergue que aquel lle usurpara ao seu pai. Casou o ano 860 con Garsenda de Albi, condesa de Albi, filla do conde Armengol de Albi, coa que tivo tres fillos: 

* Ramón II de Tolosa (861 - 923), conde de Tolosa, que o sucedeu en Tolosa, Albi e Nimes. 
* Armengol de Roergue, (870 - 937), conde de Roergue e Quercy. 
* Garsenda de Narbona e Tolosa (875 - 915), casada con Vifredo II de Barcelona. Sobre as orixes de Garsenda como descendente de Odón e Garsenda de 'Albi, hai discrepancias entre os historiadores. O xenealoxista húngaro Szabolcs de Vajay propuxo, nun artigo publicado en 1980, que a muller do conde Vifredo II de Barcelona era filla do conde Odón I de Tolosa e de Garsenda de Albi. Baseábase en argumentos onomásticos: a coincidencia do nome Garsenda, entre a muller de Vifredo Borrell e a da súa suposta nai, a muller de Odón. Ademais, o nome de Riquilda que a parella condal lle puxo á súa única filla non se coñecía ata ese momento na casa de Barcelona. Vajay atribuía a este nome unha orixe albixense, a liña materna. Pero esta tese sobre a orixe tolosana da condesa Garsenda foi rexeitada por Martin Aurell e Christian Settipani que sosteñen que o nome Riquilda xa fora usado por unha das irmás do conde Vifredo. Garsenda de Albi (860 - 919) foi tía de Borrell II, tamén muller de Odón I de Tolosa, tivo importancia política, xa que foi condesa de Xirona e de Tortosa. 

## Notas
Raúl III de Valois

**Raúl III de Valois** tamén chamado **Raúl III de Vexin** (por ser da casa condal de Vexin, aínda que nunca foi conde de Vexin) ou **Raúl de Mantes**, finado en 1060, foi conde de Valois. Era fillo de Gautier II o Branco (m. despois de 1017], conde de Vexin e de Amiens. Foi conde entre 1017/1024 e 1038. 

## Traxectoria 
Á morte do seu pai, para preservar o patrimonio familiar, os dous fillos mais vellos (Raúl e Dreux)  compartiron os condados. Dreux, o grande, recibiu o Vexin e Amiens e seguiu sendo fiel ao rei Capeto, mentres que Raúl obtivo o Valois e achegouse ao conde de Blois, máis tarde conde de Troyes e Meaux. Durante o seu goberno, o conde de Vermandois apoderouse do condado de Montdidier (excepto Coucy e Ramerupt), pero Raúl III arrebatoullo. 

Casou con Adela de Breteuil, filla de Gilduíno, señor de Breteuil, vizconde de Chartres, e de Emmelina. Tiveron a: 

* Raúl IV de Valois, III de Vexin e Amiens, chamado o Grande (m. 1074), conde de Valois e despois de Vexin e Amiens (Raúl III). 
* Teobaldo (*Thibaut*). 
* Quizais tiveran outro fillo, Gautier, que foi señor de Guise en 1058.

## Notas 
## Véxase tamén 
### Bibliografía
* Pierre Bauduin, *La Première Normandie (Xe-XIe siècles)* 
* Édouard de Saint Phalle, «*Les comtes de Gâtinais aux Xe et XIe siècle*», en ''Onomastique et Parenté dans l'Occident médiéval'', Oxford, Prosopographica et genealogica, 2000, 310 páxs. (), páxs. 230-246
### Ligazóns externas 
*  Fundación para xenealoxía medieval: Condes de Valois e de Vexin
Constantino Gómez Rodríguez

**Constantino Gómez Rodríguez**, nado en Pontevedra o 15 de decembro de 1911 e finado en Monte Porreiro o 17 de abril de 1937, foi un mestre e político galego.

## Traxectoria 
Mestre nacional de Setecoros (Valga) e veciño de Pontevedra. Afiliado ás Juventudes Socialistas. Logo do golpe de Estado do 18 de xullo de 1936 formou parte do grupo de persoas armadas que estiveron no goberno civil de Pontevedra. Logo foi detido. Xulgado polo delito de rebelión en consello de guerra con Manuel Buján, José Acuña, Víctor Moldes, Claudio Magdalena e Albino Sánchez o 16 e 17 de febreiro de 1937, foi condenado a morte. Foi executado as sete da mañá do 17 de abril, no km 1 da Avenida do Uruguai.

## Notas 
## Véxase tamén 
### Bibliografía 
* Constantino Gómez Rodríguez, mestre.
Odón I de Borgoña

**Odón I de Borgoña** *Odón Borrel*, nado en 1058 e finado en Tarso, actual Turquía en 1103, foi duque de Borgoña (1079 - 1103). 
## Traxectoria 
### Orixes familiares 
Nado en 1058, foi o segundo fillo do infante de Borgoña, Henrique de Borgoña e a súa muller Sibila de Barcelona. Era neto por liña paterna do duque Roberto I de Borgoña e Helia de Semur, e por liña materna do conde de Barcelona Berenguer Ramón I e Ermesenda de Carcasona. Foi irmán do duque de Borgoña Hugo I de Borgoña, ao que sucedeu. 

### Matrimonio e descendencia 
Casou en 1080 con Sibila de Borgoña, filla do conde Guillerme I de Borgoña. Desta unión naceron: 

* A infanta Helena de Borgoña (1080 - 1142), casada en 1095 co conde Bertrán de Tolosa, e en 1115 con Guillerme III de Alençon. 
* A infanta Flor de Borgoña (1083 - 1097), casada co príncipe Sven de Dinamarca. 
* o infante Hugo II de Borgoña (1084 - 1143), duque de Borgoña. 
* o infante Henrique de Borgoña (1087 - 1131), relixioso.

## Ducado de Borgoña 
En 1079 recibiu o ducado de Borgoña de mans do seu irmán máis vello, Hugo I, que renunciou ao condado para se retirar á vida contemplativa. 

Loitou xunto ao rei Filipe I de Francia contra as revoltas internas da nobreza e, posteriormente, participou en varias incursións na Península Ibérica contra os musulmáns. 

Non participou na Primeira Cruzada, pero despois viaxou a Terra Santa, morrendo na cidade de Tarso o 23 de marzo de 1103.

## Véxase tamén
### Ligazóns externas
České Budějovice

**České Budějovice** (abreviado como **Budějovice**; en alemán: **Budweis**) é unha cidade do sur da República Checa, capital da rexión de Bohemia Meridional. En 2019 tiña 94.014 habitantes, sendo a sétima cidade máis poboada do país. 

É coñecida por ser a sede da cervexaría Budějovický Budvar.

## Galería de imaxes 

Ficheiro:Náměstí Přemysla Otakara II (10624227183).jpg|Praza Přemysla Otakara II.
Ficheiro:České Budějovice katedrála sv. Mikuláše 2.jpg|Catedral e Torre Negra.
Ficheiro:České Budějovice, JČ muzeum 01.jpg|Museo de Moravia Meridional.
Ficheiro:Pivovar Budvar - budova 2.jpg|Sede da cervexaría Budějovický Budvar.

## Notas 
## Ligazóns externas 
* Páxina web oficial
Napalm Records

**Napalm Records** é un selo discográfico independente austríaco centrado no heavy metal e no hard rock. Orixinalmente Napalm centrouse principalmente en bandas de black metal como Abigor e Summoning, e de folk metal como Falkenbach e Vintersorg. Posteriormente o selo ampliou a súa nómina engadindo bandas de metal gótico, metal sinfónico, power metal, doom metal, metalcore e nu metal, ademais dos artistas de stoner rock Monster Magnet, Karma to Burn e Brant Bjork. Napalm ten a súa propia editorial chamada Iron Avantgarde Publishing.

En novembro de 2020 Napalm adquiriu o selo discográfico alemán SPV GmbH.

## Artistas 
*1914
*8kids
*Æther Realm
*Adept
*Ahab
*Alestorm
*Alien Weaponry
*Alissa
*Alter Bridge
*Amberian Dawn
*American Head Charge
*Arkona
*Audrey Horne
*Be'lakor
*Black Mirrors
*Bloody Hammers
*Beyond the Black
*The Brew
*Candlemass
*Cavalera Conspiracy
*Christopher Bowes and his Plate of Beans
*Civil War
*Cold
*Conan
*Crimson Shadows
*Dawn of Disease
*Dee Snider
*Delain
*DevilDriver
*Diabulus in Musica
*Draconian
*Drescher
*Dropout Kings
*Dust Bolt
*Ex Deo
*Exit Eden
*End of Green
*Evil Invaders
*Finsterforst
*Gloryhammer
*Glowsun
*God Is an Astronaut
*Gormathon
*Grave Digger
*Greenleaf
*HammerFall
*Hate
*Heidevolk
*Hoobastank
*Imperium Dekadenz
*Infected Rain
*Jinjer
*John Garcia
*Kamelot
*Kanzler & Söhne
*Kobra and the Lotus
*Kontrust
*Konvent
*Legion of the Damned
*Life of Agony
*Lord of the Lost
*Majesty
*Mammoth Mammoth
*Mammoth Storm
*Månegarm
*Megaherz
*Midnattsol
*Monkey3
*Monster Magnet
*Moonspell
*Mortillery
*Motanka
*Mushroomhead
*My Sleeping Karma
*Myles Kennedy
*Nachtblut
*Nanowar of Steel
*Nemesea
*Nervosa
*Oh Hiroshima
*Oomph!
*Otep
*Paddy and the Rats
*Phantasma
*Powerwolf
*Rage of Light
*Rumahoy
*Russkaja
*Samael
*Satyricon
*Saltatio Mortis
*Serenity
*Serum 114
*Seven Kingdoms
*Shylmagoghnar
*Sisters of Suffocation
*Sirenia
*Skálmöld
*Skindred
*Skyblood
*Sleeping Romance
*The Smashing Pumpkins
*Sojourner
*Stalker
*Scott Stapp
*Stoned Jesus
*Summoning
*Suns of Thyme
*Temperance
*The New Roses
*Thulcandra
*Thy Antichrist
*Tiamat
*Toxpack
*Tremonti
*Unleashed
*Unleash the Archers
*The Unguided
*Van Canto
*Varg
*Vintersorg
*Visions of Atlantis
*Walls of Jericho
*Warbringer
*W.A.S.P.
*Wind Rose
*Wolfheart
*Warkings
*Xandria
*Ye Banished Privateers
*Year of the Goat
*Zombie Motors Wrecking Yard

## Notas 
## Véxase tamén 
### Ligazóns externas 
* Páxina do selo
Acanthodactylus

***Acanthodactylus***, é un xénero de réptil orde dos escamosos, suborde dos lacertilios, infraorde dos escincomorfos e familia dos lacértidos, que comprende unhas 40 especies.
[miniatura|*[Acanthodactylus erythrurus* xuvenil, coa súa característica cola vermella.]]
## Hábitat e distribución 
### Hábitat 
O hábitat dos lagartos do xénero *Acanthodactylus* é moi variábel, e aínda que prefiren rexións secas e con pouca vexetación, como dunas e praias, matogueiras, zonas rochosas, desertos e semidesertos, non están estritamente vinculadas aos terreos áridos, polo que non é raro atopalos en diversos contornos como en  praderías.

### Distribución 
As especies deste xénero son propias do norte de África, sur de Europa  o oeste da Asia, desde o deserto do Sáhara e a Península Ibérica polo oeste e, a través da península Arábiga, até Afganistán e a India occidental polo leste.

## Notas 
## Véxase tamén 
### Bibliografía 
* Boulenger, G. A. (1887): *Catalogue of the Lizards in the British Museum (Natural History). Second Edition. Volume III. Lacertidæ, ...* Londres: Trustees of the British Museum (Natural History). (Taylor and Francis, printers). xii + 575 pp. + Plates I-XL. (Genus *Acanthodactylus*, p.&nbsp;58).
* Wiegmann, A. F. A. (1834): *Herpetologia Mexicana, ... Pars Prima, Saurorum Species, ...* Berlin: C. G. Lüderitz. vi + 54 pp. + Plates I-X. (*Acanthodactylus*, new genus, p.&nbsp;10) .
Spider-Man: Homecoming

***Spider-Man: Homecoming*** é un filme estadounidense de 2017 dirixido por Jon Watts. É un filme de superheroes de Marvel Comics sobre a personaxe de Spider-Man, coproducido por Columbia Pictures e Marvel Studios, e distribuído por Sony Pictures Releasing. É o segundo "reboot" de Spider-Man e o décimo sexto filme do Universo Cinematográfico Marvel (MCU). O guión foi elaborado por Jonathan Goldstein, John Francis Daley, Watts, Christopher Ford, Chris McKenna e Erik Sommers. Tom Holland interpreta a Peter Parker / Spider-Man, xunto con Michael Keaton, Jon Favreau, Zendaya, Donald Glover, Tyne Daly, Marisa Tomei e Robert Downey Jr. nos papeis secundarios. En *Spider-Man: Homecoming*, Peter Parker tentar manter o equilibrio entre a súa vida no instituto e ser Spider-Man mentres se enfronta a Vulture.

## Personaxes 
* Tom Holland como Peter Parker / Spider-Man
* Michael Keaton como Adrian Toomes / Vulture
* Jon Favreau como Harold "Happy" Hogan
* Zendaya como Michelle "MJ" Jones
* Donald Glover como Aaron Davis
* Tyne Daly como Anne Marie Hoag
* Marisa Tomei como May Parker
* Robert Downey Jr. como Tony Stark / Iron Man

## Notas 
## Véxase tamén 
### Ligazóns externas 
* Páxina oficial 
*
Balduíno II de Hainaut

**Balduíno II de Hainaut**, nado en 1056 e finado en Asia Menor en 1098 preto de Nicea, foi conde de Hainaut e Valenciennes (1071-1098) e señor de Beaumont (Hainaut) á morte da súa nai Riquilda de Hainaut. Era fillo de Balduíno VI, conde de Flandres, e de Riquilda, condesa de Hainaut.  
## Traxectoria
Aínda era un adolescente á morte do seu pai e a súa nai exerceu a rexencia de Flandres e Hainaut en nome do seu irmán máis vello Arnoldo III. Pero as ambicións da nai e o seu goberno tiránico provocaron un ano despois unha rebelión que dexenerou nunha guerra civil. Arnoldo morreu nunha batalla preto de Cassel e Roberto o Frison, o tío de Balduíno e Arnoldo, converteuse no conde de Flandres. Balduíno sucedeu ao seu falecido irmán como Conde de Hainault e pretendente de Flandres. Riquilda recibiu axuda do bispo de Liexa, do que se recoñecera feudataria por Hainaut, pero foi derrotada outra vez en Broqueroie. Balduíno tivo que renunciar a Flandres en 1085, pero foi recoñecido como Conde de Hainaut. 

En 1095, cando foi o chamamento do papa Urbano II no Concilio de Clermont, tomou a cruz e marchou á primeira cruzada despois de asistir ao torneo de Anchin xunto a Manass, bispo Cambrai, Radbodo, bispo de Noyon, Lamberto,  bispo de Arras, os abades de Hasnon, Crespin e Anchin e outros 300 cabaleiros. 

O antagonismo co conde de Flandres fixo que marchase co exército de Godofredo de Bouillon, en lugar do de Roberto II de Flandres (fillo e sucesor de Roberto en Frisia). Tras a captura de Antioqua, foi enviado nunha embaixada a Constantinopla xunto con Hugo I, conde de Vermandois . Foi sorprendido, atacado e asasinado nunha emboscada dos turcománs preto de Nicea. 

### Devanceiros 

### Matrimonio e fillos 
Casou en 1084 con Ida de Lovaina (m. 1139), filla de Henrique II, conde de Lovaina e Bruxelas e de Adela de Betuwe. Tiveron a: 

* Balduíno III (1088 -  1120), conde de Hainaut. 
* Luís, vivía no 1096. 
* Simón, cóengo en Liexa. 
* Henrique (m. despois de 1096). 
* Guillerme (m. despois de 1117). 
* Arnoldo (m. despois de 1117). 
* Ida, casada con Guido, señor de Chièvres e logo, arredor de 1100, con Tomé de Marle (sobre 1073-sobre 1130/1131).
* Riquilda casou en 1115 (separados en 1118) con Amalrico III de Montfort (m. 1136), conde de Evreux. 
* Alicia, casada con Nicolao II de Rumigny (m. 1153 ou un pouco máis tarde).

## Véxase tamén 
### Bibliografía 
* JJ. de Smet, «*Baudouin II*», Académie royale de Belgique, Biographie nationale, vol. 1 [détail des éditions], p. 807-808. 
*  Alan V. Murray, *The Crusader Kingdom of Jerusalem: A Dynastic History, 1099-1125*, Oxford, Prosopographica et genealogica, 2000. 
* Medieval lands. 
* Paul André Roger, *Arquivos históricos e eclesiásticos de Picardie e de Artois* - Tomo 1, p. 265-1842
### Ligazóns externas
* Biografía nacional de Bélxica
Thor: Ragnarok

***Thor: Ragnarok*** é un filme estadounidense de 2017 dirixido por Taika Waititi. É un filme de superheroes de Marvel Comics baseado no personaxe de Thor, foi producido por Marvel Studios e distribuído por Walt Disney Studios Motion Pictures. É a secuela dos filmes *Thor*  de 2011 e *Thor: The Dark World* de 2013, e é o décimo sétimo filme do Universo Cinematográfico Marvel (MCU). O guión é obra de Eric Pearson e o equipo de guión de Craig Kyle e Christopher Yost, e está protagonizado por Chris Hemsworth no papel de Thor xunto con Tom Hiddleston, Cate Blanchett, Idris Elba, Jeff Goldblum, Tessa Thompson, Karl Urban, Mark Ruffalo e Anthony Hopkins. En *Thor: Ragnarok*, Thor debe escapar do planeta Sakaar co obxectivo de salvar Asgard de Hela e impedir o Ragnarök.

## Personaxes 
* Chris Hemsworth como Thor
* Tom Hiddleston como Loki
* Cate Blanchett como Hela
* Idris Elba como Heimdall
* Jeff Goldblum como Grandmaster
* Tessa Thompson como Scrapper 142 / Valkyrie
* Karl Urban como Skurge
* Mark Ruffalo como Bruce Banner / Hulk
* Anthony Hopkins como Odín

## Notas 
## Véxase tamén 
### Ligazóns externas 
*
Condado de Ivry

O **condado de Ivry** era unha xurisdición feudal de Normandía, realmente un señorío aínda que ao estar gobernado por condes aparece nomeado como condado. A familia de Ivry ten unha xenealoxía complicada e incerta. 

A casa condal tivo a súa orixe en Esperlengo de Pîtres, casado con Sprota, que antes fora concubina ou esposa de Guillerme I, o duque de Normandía, e da que tivo polo menos catro fillos, dos cales tres foron mulleres e un varón, coñecido como Raúl de Ivry, que foi o primeiro conde de Bayeux ao redor do ano 1000. Casou con Aubrea de Caville ou Cacheville e foi ela quen construíu o castelo de Ivry; Cando quixo expulsar ao seu marido do castelo, este matouna. Tiveron cinco fillos: 

*Hugo de Ivry (m. 1049), que aparece mencionado como bispo de Bayeux sobre 1015. O castelo de Ivry foi confiscado por Roberto II de Normandía. Tivo dous fillos ilexítimos.

*Raúl de Ivry (m. despois de 1030).

*Xoán de Ivry (1079), bispo de Avranches sobre 1061 (sete anos e medio), bispo de Rouen en 1069 (dez anos).

* Dúas fillas, Emma e unha de nome descoñecido. 

O duque de Normandía trala expropiación nomeou vizcondes en Bayeux. A familia de Ivry continuou polo seu lado xeralmente asociada ao señorío ou á baronía de Ivry. A través de Aubera (casado cun tal Roberto de Ivry) ou de Roger, fillos de Hugo, seguiron e xurdiron os fillos dun deles, Roberto III, que era señor en 1060, e o seu irmán Roger, mencionado en 1089. Ascelino I Goël aparece máis tarde como preboste de Ivry e foi o pai de Roberto III o Loiro, morto en data descoñecida pero despois de 1118, e de Guillerme I Louvel falecido despois de 1153. Este tivo un fillo de nome Galerano I, a partir do que parecen crearse dúas ramas. A primeira titulada Baróns de Ivry continúa con Roxerio I, Guillerme II, Roberto II, Xoán, Carlos, Guillerme III e Carlos III ata 1426. A segunda continúa con Roberto IV (m. 1213), Galerano II (que en 1221 se declarou vasalo do rei de Francia), Roberto V, (m. 1270), o seu irmán Galerano III (m. 1282), Roberto VI, e un familiar, chamado Roberto VIII Robinet, finado en 1323, señor en 1318. 

## Véxase tamén 
### Ligazóns externas 
*Xenealoxía
*Condes e vizcondes de Bayeux, señores de Ivry
Definitely, Maybe

***Definitely, Maybe*** é un filme romántico de 2008 escrito e dirixido por Adam Brooks. Está protagonizado por Ryan Reynolds, Isla Fisher, Rachel Weisz, Elizabeth Banks, Abigail Breslin e Kevin Kline. Ambientado na cidade de Nova York durante a década de 1990, o filme vai sobre un asesor político que tenta axudar á súa filla de  once anos a entender o seu inminente divorcio contándolle unha historia sobre o seu pasado romántico.

## Personaxes 
* Ryan Reynolds como William "Will" Matthew Hayes
* Isla Fisher como April Hoffman
* Derek Luke como Russell T. McCormack
* Abigail Breslin como Maya Hayes
* Elizabeth Banks como "Emily Jones"/ Sarah
* Rachel Weisz como "Summer Hartley"/ Natasha
* Kevin Kline como Profesor Hampton Roth
* Adam Ferrara como Gareth
* Annie Parisse como Anne
* Liane Balaban como Kelly
* Nestor Serrano como Arthur Robredo
* Marc Bonan como Kevin
* Alexie Gilmore como Olivia
* Kevin Corrigan como Simon

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
O mundo en que vivín

***O mundo en que vivín*** (en ) é un libro de Ilse Losa de 1949 que fala dunha nena xudía que pasou parte da súa infancia cos avós. Rose vive no tempo da Alemaña Hitleriana e, como é xudía, é perseguida polos nazis. O libro relata a persecución dos xudeus e o nazismo dunha forma inocente, pois é visto polos ollos de Rose, unha nena. A historia está baseada na vida de Ilse Losa, que tivo que abandonar o seu país igual que Rose.

Foi traducido ó galego por Anxo Tarrío e foi publicada pola editorial Hércules de Ediciones no ano 2019.

## Notas
A cámara do sangue e outros relatos

***A cámara do sangue e outros relatos*** (en ; ou sinxelamente ***The Bloody Chamber***) é unha colección de ficción curta escrita pola escritora inglesa Angela Carter. Foi publicada orixinalmente no Reino Unido en 1979 por Gollancz e gañou o Premio Cheltenham de Literature. Tódalas historias comparten entre elas estar baseadas en contos de fadas ou no folclore. Porén, Carter declarou:

Foi traducida ó galego por María Reimóndez e foi publicada pola editorial Urco Editora no ano 2019.

## Notas
Martin Eden

***Martin Eden*** é unha novela de 1909 escrita polo autor estadounidense Jack London. Conta a historia dun mozo proletario e autodidacta e a súa loita por converterse en escritor. O tema central do desenvolvemento artístico de Eden sitúa a novela dentro da tradición do *Künstlerroman*, un xénero no cal se narra a creación e o desenvolvemento dun artista. Foi publicada orixinalmente de forma serializada na revista *The Pacific Monthly* dende setembro de 1908 até setembro de 1909 e posteriormente foi publicado en formato libro por Macmillan en setembro de 1909.

Foi traducida ó galego por Celia Recarey  e foi publicada pola editorial Irmás Cartoné no ano 2019.

## Notas
Marjan Šarec

**Marjan Šarec**, nado o 2 de decembro de 1977, é un político, actor e cómico esloveno que exerce como o 9º e actual primeiro ministro de Eslovenia.  

Comezou a súa carreira como cómico, entrando despois na política. Foi elixido dúas veces alcalde de Kamnik, participou nas eleccións presidenciais de 2017 (perdendo fronte a Borut Pahor en segunda volta) e entrou na Asemblea Nacional nas eleccións xerais en 2018 co seu partido Lista de Marjan Šarec. O 17 de agosto de 2018 converteuse en primeiro ministro de Eslovenia. 

## Traxectoria 
Despois de rematar o bacharelato en 1996, Šarec graduouse como actor na Academia de Teatro, Radio, Cine e Televisión de Liubliana no 2001. Nos anos seguintes participou activamente na televisión nacional eslovena, aparecendo no programa de radio Radio Ga-Ga e no programa de televisión Hri-bar. Traballaba principalmente como humorista satírico sobre temas políticos. Durante este tempo, fíxose famoso o seu personaxe *Ivan Serpentinšek*, un malhumorado habitante rural da Alta Carniola. Tamén realizou imitacións de persoas famosas, entre elas o expresidente de Eslovenia Janez Drnovšek, Karel Erjavec, Osama bin Laden, Fidel Castro, Anton Rop, Jelko Kacin, Janez Janša, Andrej Bajuk e outros.   Tamén traballou como xornalista e editor. 

## Carreira política 
### Política local 
Tras as eleccións locais de 2010, Šarec ocupou o cargo de alcalde de Kamnik, un concello do norte de Eslovenia. Despois de rematar segundo na primeira rolda, gañou a segunda volta. 

### Campaña presidencial 
En maio de 2017, Šarec anunciou que se presentaría ás próximas eleccións presidenciais, que terán lugar o 22 de outubro. A pesar de que os medios lle recordaban a súa carreira como actor, Šarec afirmou ir completamente en serio coa candidatura, xa que "a función do presidente debería ser tratada como seria".  Na primeira volta das eleccións, Šarec gañou o 25% dos votos, o que implicou ir a unha segunda volta contra Pahor o 12 de novembro, na que perdeu por pouco.  

### Primeiro ministro de Eslovenia 
En xuño de 2018, Šarec presentouse ás eleccións parlamentarias co partido Lista de Marjan Šarec. O partido gañou o 12,6% dos votos, obtendo 13 deputados. Deste xeito o LMŠ converteuse no segundo maior partido da Asemblea Nacional. O 17 de agosto de 2018, foi elixido novo primeiro ministro de Eslovenia.

## Notas 
## Véxase tamén 
### Outros artigos 
* Primeiro ministro de Eslovenia
* Xefes de Estado e Goberno actuais

### Ligazóns externas 
* Sitio web oficial do primeiro ministro .
Aki Shimazaki

**Aki Shimazaki**, nada en 1954 Vive en Montreal, onde ensina xaponés e dende 1991 publica as súas novelas en francés. A súa quinta obra, *Hotaru*, gañou o Premio do Gobernador Xeral de 2005 á mellor ficción en francés. Os seus libros foron traducidos ó inglés, ó xaponés, ó alemán, ó húngaro, ó italiano, ó ruso e ó galego.

## Obras 
* Primeiro ciclo : *Le poids des secrets* : 
** *Tsubaki*, 1999
** *Hamaguri*, 2000
** *Tsubame*, 2001
** *Wasurenagusa*, 2003
** *Hotaru*, 2004
* Segundo ciclo : *Au cœur du Yamato* :
***Mitsuba*, 2006
** *Zakuro*, 2008
** *Tonbo*, 2010
** *Tsukushi*, 2012
** *Yamabuki*, 2013
* Terceiro ciclo : ''L'ombre du chardon* :
***Azami*, 2014. Traducida ao galego (Rinoceronte Editora, 2022)
** *Hôzuki*, 2015
** *Suisen*, 2016
** *Fuki-no-tô*, 2017
***Maïmaï*, 2018
* Cuarto ciclo
***Suzuran,'' 2019

## Notas
Maus (novela gráfica)

***Maus*** é unha novela gráfica creada polo debuxante estadounidense Art Spiegelman, orixinalmente publicada de forma serializada dende 1980 até 1991. Representa a Spiegelman entrevistando ó seu pai sobre as súas experiencias como xudeu polaco e sobrevivente do Holocausto. A obra emprega técnicas do posmodernismo e representa ós xudeus como ratos, ós alemáns como gatos e ós polacos como porcos. A crítica considerou *Maus* como unhas memorias, unha biografía, unha historia, unha ficción, unha autobiografía ou unha mestura de xéneros. En 1992, converteuse na primeira novela gráfica en gañar o Premio Pulitzer.

Foi traducida ó galego por vez primeira en 2008 (labor a cargo de Diego García Cruz) e publicada pola editorial balear Inrevés. En 2017 a editorial Rinoceronte volvería traducir (traballo que fixo Estela Villar Nogueira) e publicar a obra.

## Notas 
## Véxase tamén 
### Bibliografía 
* 
* 
* 
*
O mago de Lublin

***O mago de Lublin*** (en ; *Der kuntsnmakher fun Lublin*) é unha novela do autor Isaac Bashevis Singer. Malia que foi orixinalmente escrita en lingua yiddish, foi publicada primeiro en inglés en 1960 nos Estados Unidos por Noonday, e en 1961 no Reino Unido por Secker & Warburg. En 1971, o libro foi publicado en yiddish por Hamenorah. e foi publicada pola editorial Rinoceronte Editora no ano 2019.

## Notas
Khor Virap

O **Khor Virap** (en , que quere dicir "alxube profundo" é un mosteiro que se atopa na chaira de Ararat, en Armenia, moi preto da fronteira con Turquía, a uns 8 km ó sur de Artashat, na Provincia de Ararat, dentro do territorio do antigo Artaxata. O mosteiro foi sede dun seminario teolóxico e foi a residencia dos  armenios católicos.

## Notas 
## Véxase tamén 
### Bibliografía 
*
Campionato Europeo de Piragüismo en Augas Tranquilas

O **Campionato Europeo de Piragüismo en Augas Tranquilas** é a máxima competición europea de piragüismo en augas tranquilas.  

É organizado anualmente pola Asociación Europea de Piragüismo (ECA). Celebrouse por primeira vez en 1933 en Praga baixo o auspicio da Federación Internacional de Piragüismo. En 1997 retomáronse os Campionatos de Europa e agora teñen lugar anualmente. 

A piragüista con máis títulos nos Campionatos de Europa é a húngara Katalin Kovács, que conta con 29 medallas de ouro, 17 medallas de prata e 2 medallas de bronce no seu haber. Entre os homes, o número de vitorias está liderado polo alemán Ronald Rauhe, que gañou os campionatos europeos en 16 ocasións. 

## Resumo 
### Notas 
*   A ECA optou por non organizar os Campionatos Europeos de Canoa Sprint dese ano por mor dos Xogos Europeos, polo que se celebraron un **campionato de Europa de Paracanoe por** separado.
* Paracanoe engade á carreira desde 2013, tamén un evento en 2010 - http://www.europecanoeevents.com/events/results 
* Resultados de 1933 a 1969   : https://web.archive.org/web/20171001114105/http://www.canoeresults.eu/view-results/sprint

## Campionatos europeos júnior e sub-23 
## Táboa de medallas (1997 - 2018) 
A seguinte táboa recolle todas as medallas gañadas por cada nación desde a edición de 1997. As probas de exhibición non están incluídas. Actualizado ata o Campionato Europeo de 2018.

## Piragüistas máis laureados 
Na seguinte táboa recóllense os piragüistas que obtiveron máis medallas dende a edición de 1997 (actualizado ata o Campionato de 2018).

## Véxase tamén 
* Federación Internacional de Piragüismo 
* Campionato Mundial de Piragüismo en Augas Tranquilas 
* Campionato Europeo de Piragüismo en Maratón 

## Notas 
## Ligazóns externas 
* Asociación Europea de Piragüismo
Como se fai unha rapaza

***Como se fai unha rapaza*** (en ) é unha novela de 2014 escrita pola autora e xornalista Caitlin Moran, publicada orixinalmente por Ebury Press. É unha novela semiautobiográfica cuxa protagonista, Johanna Morrigan, ten unha orixe semellante á da escritora. A novela conta a historia de Johanna na súa viaxe de converterse en Dolly Wilde, xornalista musical, o seu crecemento e o seu esperta sexual. A secuela de *Como se fai unha rapaza* foi publicada en 2018, titulada *How to Be Famous*.

Foi traducida ó galego por Estela Villar Nogueira e foi publicada pola editorial Rinoceronte Editora no ano 2018.

## Notas
Michela Murgia

**Michela Murgia**, nada o 3 de xuño de 1972 e finada o 10 de agosto de 2023, foi unha novelista, activista feminista e antifascista e política sarda. No ano 2010 gañou o Premio Campiello pola súa novela *Acabadora*, publicada en galego no ano 2018 pola editorial Rinoceronte Editora. A súa obra *Tre ciotole* foi levada ao cinema pola directora Isabel Coixet (*Tres adioses*).

## Pasamento 
Murgia morreu en Roma o 10 de agosto de 2023, logo de loitar contra un cancro renal fase catro. Tiña 51 anos.

## Obras 
### Ensaio 
* 2008 - ''Viaggio in Sardegna. Undici percorsi nell'isola che non si vede*, Turín, Einaudi. ISBN 978-88-06-19244-0.
* 2011 - *Ave Mary. E la chiesa inventò la donna*, Turín, Einaudi. ISBN 978-88-06-20134-0.
* 2013 - *L'ho uccisa perché l'amavo (falso!)*, con Loredana Lipperini, Roma-Bari, Laterza. ISBN 978-88-581-0730-0.
* 2016 - *Futuro Interiore*, Turín, Einaudi ISBN 978-88-58-42341-7
* 2018 - *Persone che devi conoscere*, EMP - Edizioni Messaggero Padova. ISBN 978-88-25-03959-7
* 2018 - *L'inferno è una buona memoria. Visioni da «Le nebbie di Avalon» di Marion Zimmer Bradley*, Marsilio. ISBN 978-88-31-72990-1
* 2018 - *Istruzioni per diventare fascisti*, Einaudi,  ISBN 978-88-06-24060-8 (Traducido ó galego como *Instrucións para converterse en fascista* por Rinoceronte Editora, 2019)

### Narrativa 
* 2006 - *Il mondo deve sapere. Romanzo tragicomico di una telefonista precaria*, Milán.. ISBN 88-7638-044-2. [Rist. Einaudi, 2017]
* 2009 - *Acabadora*, no orixinal en italiano *Accabadora*. Turín, Einaudi. ISBN 978-88-06-19780-3.
* 2011 - *L'incontro*, Milán, Corriere della sera, [rist. Torino, Einaudi, 2012]. ISBN 978-88-06-21266-7.
* 2015 - *Chirú*, Torino, Einaudi. ISBN 978-88-06-20633-8.
* 2019 - *Noi siamo tempesta*, Salani, Milán. ISBN 978-88-93-81774-5
* 2019 - *Morgana. Storie di ragazze che tua madre non approverebbe*, Mondadori, Milán (coautora: Chiara Tagliaferri), ISBN 978-88-04-71711-9
* *Tre ciotole. Rituali per un anno di crisi*, Milano, Mondadori, 2023. ISBN 978-88-04-77489-1

### Contribucións 
* 2011 -  *Presente*, con Andrea Bajani, Paolo Nori e Giorgio Vasta, Turín, Einaudi. ISBN 978-88-06-20945-2.
* 2012 -  *L'aragosta*, in *Piciocas. Storie di ex bambine dell'Isola che c'è*, Bolonia-Nápoles, Caracò. ISBN 978-88-97567-10-3.
* 2014 -  *L'eredità*, in *Sei per la Sardegna'', Turín, Einaudi. ISBN 978-88-06-22157-7.

## Notas
Federico Ayala Victoria

**Federico Ayala Victoria**, nado en Valencia cara a 1888 e finado en Ferrol o 17 de abril de 1937, foi un militar e político español.

## Traxectoria 
Comandante de Carabineiros en Ourense. Co golpe de Estado do 18 de xullo de 1936 mantívose fiel ao goberno e xunto co gobernador civil intentou coordinar unha posible resistencia. Logo da proclamación do estado de guerra o 20 de xullo, foi detido. Foi xulgado en Ferrol por rebelión militar e condenado a pena de morte. Foi executado no castelo de San Filipe o 17 de abril de 1937, e soterrado en Serantes.

## Notas 
## Véxase tamén 
### Bibliografía 
*
Camiñando entre serpes

**Camiñando entre serpes** é o sétimo álbum de estudio da banda galega de rock Zënzar.

Foi publicado en 2015.

## Cancións 
## Véxase tamén 
### Ligazóns externas 
* Ficha do disco no Bandcamp de Zënzar.

## Notas